Α4-0172/95

Ψήφισμα της Διάσκεψης Υπουργών Περιβάλλοντος που θα διεξαχθεί τον Οκτώβριο 1995 στη Σόφια

Το Ευρωπαϊκό Κοινοβούλιο,

- έχοντας υπόψη το σχέδιο ψηφίσματος του κ. Collins και άλλων σχετικά με τη Διάσκεψη Υπουργών Περιβάλλοντος τον Οκτώβριο 1995 στη Σόφια (Β4-0439/94),

- έχοντας υπόψη τα αποτελέσματα της Διάσκεψης του Ρίο για το Περιβάλλον και την Ανάπτυξη, και ιδίως την Ατζέντα 21, τη Σύμβαση για τις κλιματολογικές συνθήκες και τη Σύμβαση για τη βιοποικιλότητα,

- έχοντας υπόψη το ψήφισμά του της 25ης Ιουνίου 1993 σχετικά με την Πανευρωπαϊκή Διάσκεψη των Υπουργών Περιβάλλοντος που έγινε στη Λουκέρνη από τις 28 έως τις 30 Απριλίου 1993 ((ΕΕ C 194, της 23.07.1993, σελ. 360)),

- έχοντας υπόψη το άρθρο 130Ρ(2) της Συνθήκης ΕΚ το οποίο ορίζει ότι η περιβαλλοντική πολιτική θα πρέπει να ενσωματώνεται σε όλες τις άλλες κοινοτικές πολιτικές,

- έχοντας υπόψη το άρθρο 45 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0172/95),

Α. εκτιμώντας ότι η διαδικασία «Περιβάλλον για την Ευρώπη» παρέχει στους Υπουργούς Περιβάλλοντος ολοκλήρου της περιοχής της Οικονομικής Επιτροπής του ΟΗΕ για την Ευρώπη μία μοναδική δυνατότητα να συζητήσουν και συμφωνήσουν σχετικά με την υλοποίηση της Agenda 21 σε πανευρωπαϊκό επίπεδο καθώς επίσης και με τις κοινές προσπάθειες που χρειάζεται να καταβάλει η περιοχή αυτή για να συμβάλει στη βιώσιμη ανάπτυξη παγκοσμίως,

B. εκτιμώντας ότι η διαδικασία «Περιβάλλον για την Ευρώπη» αποτελεί σημαντικό στοιχείο της ανάπτυξης των χωρών της Κεντρικής και Ανατολικής Ευρώπης και της Κοινότητας Ανεξαρτήτων Κρατών (ΚΑΚ) δεδομένου ότι συμβάλλει στο να αποφευχθούν τα λάθη εκείνα που διέπραξαν οι δυτικές χώρες κατά την οικονομική τους ανάπτυξη, λάθη τα οποία πρέπει αυτή τη στιγμή να πληρωθούν στο πολλαπλάσιο του κόστους που θα συνεπαγόταν η προληπτική δράση,

Γ. εκτιμώντας ότι η Ευρωπαϊκή Ένωση θα πρέπει να αναλάβει ηγετικό ρόλο υπέρ του περιβάλλοντος στο πλαίσιο της διαδικασίας αυτής και ότι θα πρέπει να φροντίσει ώστε όλα τα σχέδια που χρηματοδοτούνται στο πλαίσιο των προγραμμάτων της PHARE και TACIS, να περιλαμβάνουν πλήρως την περιβαλλοντική διάσταση ήδη από την πολύ αρχή,

Δ. εκτιμώντας ότι πρέπει να ενισχυθεί ο ρόλος των εθνικών κοινοβουλίων των χωρών της Κεντρικής και Ανατολικής Ευρώπης και των Νέων Ανεξαρτήτων Κρατών στη διαδικασία «Περιβάλλον για την Ευρώπη»,

Ε. εκτιμώντας ότι οι ανοιχτές δημοκρατικές διαδικασίες στη λήψη αποφάσεων σχετικά με το περιβάλλον (όπως η εκτίμηση των περιβαλλοντικών επιπτώσεων και η πρόσβαση σε πληροφορίες σχετικές με το περιβάλλον) είναι πρωτεύουσας σημασίας καθώς αποτελούν απαραίτητη προϋπόθεση για να γίνουν δεκτές οι αποφάσεις από τους πολίτες των χωρών της Δυτικής, Κεντρικής και Ανατολικής Ευρώπης και των Νέων Ανεξαρτήτων Κρατών,

Γενικές παρατηρήσεις

1. θεωρεί ότι η Επιτροπή και τα κράτη μέλη της ΕΕ πρέπει να επιδιώξουν να αναγάγουν το «Περιβάλλον για την Ευρώπη» σε διεργασία επί συνεχούς βάσεως[semigr ]

2. είναι της γνώμης ότι σε κάθε νέα συμφωνία συνδέσεως ή συνεργασίας την οποία συνάπτει η Ένωση με χώρες της Κεντρικής και Ανατολικής Ευρώπης και τα Νέα Ανεξάρτητα Κράτη πρέπει να περιλαμβάνονται τα άρθρα 130 Ρ, Σ και Τ[semigr ]

3. ζητεί από τα κράτη μέλη και την Επιτροπή των Ευρωπαϊκών Κοινοτήτων να συμμετάσχουν πραγματικά στη «Διαδικασία της Σόφιας» και αποδοκιμάζει έντονα τη στάση ορισμένων κρατών μελών που μοιάζουν να ενδιαφέρονται περισσότερο για την εξαγωγή προϊόντων και εξοπλισμού των δικών τους (περιβαλλοντικών) βιομηχανιών από ό,τι για την ευημερία των πληθυσμών και το ίδιο το περιβάλλον στην Κεντρική και Ανατολική Ευρώπη και στα Νέα Ανεξάρτητα Κράτη[semigr ]

Σχετικά με τις επικείμενες συμφωνίες

4. καλεί τους Υπουργούς που θα είναι παρόντες στη Σόφια να αναθέσουν στην Ειδική Moνάδα του Προγράμματος Δράσεως για το Περιβάλλον (ΕΑΡ) τη μέριμνα να ενσωματώσει το Περιβαλλοντικό Πρόγραμμα για την Ευρώπη στις μη περιβαλλοντικές πολιτικές και τη χρηματοδότηση έργων[semigr ]

5. ζητεί να υιοθετηθεί η Πανευρωπαϊκή Στρατηγική Φυσικού Τοπίου και Βιοποικιλότητας και να ενταχθεί στις πολιτικές και τη νομοθεσία των κρατών μελών και της ΕΕ το ταχύτερο δυνατό μετά τη Διάσκεψη[semigr ]

6. πιστεύει ότι το Περιβαλλοντικό Πρόγραμμα για την Ευρώπη πρέπει να εγκριθεί στη Διάσκεψη της Σόφιας και ότι θα αποτελέσει ένα δημιουργικό, δυναμικό και φιλόδοξο πρότυπο για τη βιωσιμότητα στην Ευρώπη[semigr ]

7. ζητεί να ενισχυθεί το σχέδιο Κατευθυντηρίων Γραμμών σχετικά με την Πρόσβαση στις Περιβαλλοντικές Πληροφορίες λαμβάνοντας υπόψη τις παρατηρήσεις περιβαλλοντικών μη κυβερνητικών οργανώσεων έτσι ώστε να καταστούν ένα ισχυρό εργαλείο για τη δημοκρατία και την αποτελεσματική λήψη αποφάσεων στον τομέα του περιβάλλοντος, ζητεί δε να αποφασίσουν οι συμμετέχουσες χώρες να αρχίσουν διαπραγματεύσεις με σκοπό τη σύναψη Ευρωπαϊκής Σύμβασης για την Πρόσβαση στις Περιβαλλοντικές Πληροφορίες[semigr ]

8. ζητεί ιδιαιτέρως να εξασφαλισθεί ότι οι υποχρεώσεις που καθορίζονται στις Κατευθυντήριες Γραμμές για την Πρόσβαση στις Περιβαλλοντικές Πληροφορίες:

- καλύπτουν τις πληροφορίες σχετικά με τις συνέπειες που έχει η υποβάθμιση του περιβάλλοντος στην υγεία των ανθρώπων[semigr ]

- καλύπτουν όλους τους δημόσιους φορείς που κατέχουν πληροφοριακά στοιχεία περιβαλλοντικού χαρακτήρα (και όχι μόνον όσους είναι αρμόδιοι για περιβαλλοντική πολιτική)[semigr ]

- καλύπτουν τους ιδιωτικούς φορείς που έχουν δημόσιες αρμοδιότητες[semigr ]

- καλύπτουν επίσης και τα κοινοβούλια[semigr ]

- περιλαμβάνουν μία αποτελεσματική προθεσμία για την παροχή πληροφοριών ή για την παράθεση των λόγων για τους οποίους δεν παρέχεται πρόσβαση στις πληροφορίες[semigr ]

Σχετικά με το πρόγραμμα

9. καλεί την αρμόδια για τον προϋπολογισμό αρχή της Ένωσης, τις κυβερνήσεις των κρατών μελών, τις κυβερνήσεις των χωρών που συμμετέχουν καθώς και τις κυβερνήσεις των ΗΠΑ, του Καναδά και της Ιαπωνίας να χορηγήσουν περισσότερους χρηματοδοτικούς πόρους για τη διαδικασία «Περιβάλλον για την Ευρώπη» έτσι ώστε να επιταχυνθεί η συγκεκριμένη δράση που απορρέει από τις υποσχέσεις τους[semigr ]

10. ζητεί να υιοθετήσουν οι χώρες της Δυτικής, Κεντρικής και Ανατολικής Ευρώπης και τα Νέα Ανεξάρτητα Κράτη διαφανέστερη στάση ως προς τις πληροφορίες για την επιλογή των σχεδίων, τις διαδικασίες εκτίμησης των περιβαλλοντικών επιπτώσεων και την παρακολούθηση και αξιολόγηση των σχεδίων και προγραμμάτων[semigr ]

Η συνέχεια της Διάσκεψης

11. ζητεί να υποβάλλει η Επιτροπή ετησίως στο Ευρωπαϊκό Κοινοβούλιο και το Συμβούλιο έκθεση σχετικά με τον τρόπο συμβολής της Επιτροπής στη διαδικασία «Περιβάλλον για την Ευρώπη»[semigr ]

12. καλεί τις κυβερνήσεις των χωρών της Κεντρικής και Ανατολικής Ευρώπης και των Νέων Ανεξαρτήτων Κρατών να εντάξουν τα εθνικά σχέδια περιβαλλοντικής δράσης στη γενικότερη πολιτική τους[semigr ]

13. ζητεί από τις κυβερνήσεις των κρατών της ΚΑΚ και των κρατών της Κεντρικής και Ανατολικής Ευρώπης να εξασφαλίζουν κατά την εκτέλεση του προγράμματος PHARE και TACIS αντιστοίχως ότι τουλάχιστον 30% των προτάσεων που εγκρίνονται αφορούν έργα στον τομέα του περιβάλλοντος[semigr ]

14. καλεί τους Υπουργούς που θα παρίστανται στη Σόφια να αποφασίσουν ότι η μελλοντική πρόοδος πρέπει να αποτελέσει το θέμα ευρειών διαβουλεύσεων σε επίπεδο κρατών μελών, με τη συμμετοχή των κοινοβουλίων, των φιλοπεριβαλλοντικών οργανώσεων των πολιτών και του επιχειρηματικού κόσμου, και ζητεί οι σχετικές διαπραγματεύσεις να αρχίσουν αμέσως[semigr ]

Τελικές παρατηρήσεις

15. υπογραμμίζει ότι το «Πρόγραμμα Δράσεως για το Περιβάλλον και την Υγεία», το οποίο ενέκρινε η διάσκεψη της Παγκοσμίου Οργανώσεως Υγείας τον Ιούνιο 1994 στο Ελσίνκι, πρέπει να λειτουργεί συμπληρωματικώς προς τη διαδικασία «Περιβάλλον για την Ευρώπη»

16. τονίζει ότι το πρόγραμμα TEMPUS πρέπει να εντείνει τις προσπάθειές του στον τομέα της εκπαίδευσης και της κατάρτισης σε σχετικές με το περιβάλλον απασχολήσεις στις χώρες της Κεντρικής και Ανατολικής Ευρώπης και στα Νέα Ανεξάρτητα Κράτη[semigr ]

17. ζητεί από την Ευρωπαϊκή Υπηρεσία Περιβάλλοντος να θεσπίσει σύστημα ανταλλαγής πληροφοριών σχετικά με τη νομοθεσία και τις πολιτικές περιβάλλοντος για ολόκληρη την Ευρώπη[semigr ]

18. παροτρύνει τις κυβενρήσεις που συμμετέχουν να καταβάλουν προσπάθειες να συμπεριλάβουν τις περιβαλλοντικέ πτυχές κατά αποτελεσματικότερο τρόπο στις διαδικασίες λήψεως αποφάσεων του Διεθνούς Νομισματικού Ταμείου, της Παγκόσμιας Τράπεζας και της Ευρωπαϊκής Τράπεζας για την Ανασυγκρότηση και την Ανάπτυξη[semigr ]

19. υποστηρίζει τη δημιουργία περιφερειακού περιβαλλοντικού κέντρου (ή κέντρων) για τα Νέα Ανεξάρτητα Κράτη[semigr ]

20. καλεί τα εθνικά κοινοβούλια όλων των χωρών της Οικονομικής Επιτροπής για την Ευρώπη του ΟΗΕ (ΟΗΕ-ΟΕΕ) να επιταχύνουν την επικύρωση των περιβαλλοντικών συμβάσεων[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, σε όλες τις κυβερνήσεις και τους άλλους συμμετέχοντες στη Διάσκεψη της Σόφιας, καθώς και στη Γραμματεία της Διάσκεψης (τη Γραμματεία ΟΗΕ-ΟΕΕ) και την Ευρωπαϊκή Υπηρεσία Περιβάλλοντος.